Իհարկե, չէր ընդունի հորեղբոր հրաժարականը, որը շքեղ և անբարո վայելքներով լի կյանք էր ապահովել իր համար: Նարեկի ընկերները՝ Սերոբ Սահակյանն ու Վլադիմիր Շահինյանցը, որոնք նույնպես բերման են ենթարկվել, ըստ ԱԱԾ հաղորդագրության, կոկաին, մեթամֆետամին տեսակի թմրամիջոցներ և զենքեր էին թաքցնում, որոնք պետք է նրա հրահանգով ուղարկեին այլ վայր: Այժմ նրանց կասկածում են Նարեկ Սարգսյանին օժանդակելու մեջ: Նարեկ Սարգսյանի նկատմամբ հետախուզում են հայտարարել: Ալեքսանդր Սարգսյանի մյուս որդուն ձերբակալել են՝ սպանության փորձի կասկածանքով: Դեռևս «Քայլի» արշավի օրերին, երբ Նիկոլ Փաշինյանը սկսեց հընթացս կպչուն թղթիկերով փակել է արագաչափերի տեսախցիկները, պարզ էր, որ Սերժ Սարգսյանի օդիոզ եղբորը լավ օրեր չեն սպասվում, և որ նա հեղափոխության թիրախում է լինելու։ Իսկ երբ նոր իշխանությունը հաղթեց, այնքան մեծ էր Ալեքսանդր Սարգսյանին մեղադրյալի աթոռին տեսնելու ցանկությունը, որ ժողովուրդը նույնիսկ լեգենդ հյուսեց, թե ԱՄՆ հետաքննությունների դաշնային բյուրոյի քննիչներն են եկել Հայաստան և ապօրինի կապիտալի արտահոսքի վերաբերյալ ինչ-որ քրեական գործի շրջանակներում շտապ փնտրում են Սաշիկին։